வானவியல் நிபுணர்கள் நட்சத்திரங்களின் பிரகாசத்தை அளவிட்டு அந்த அடிப்படையில் அவற்றுக்கு எண்களை அளித்துள்ளனர். அந்த அளவீட்டின்படி சிரியஸ் நட்சத்திரத்தின் பிரகாச எண் மைனஸ் 1.44. அதென்ன மைனஸ் என்று கேட்கலாம். சில் ஆயிரம் ஆண்டுகளுக்கு முன்னர் ஏதோ ஒரு நட்சத்திரத்துக்கு எண் ஒன்று என நிர்ணயித்து விட்டனர். அதை விடப் பிரகாசம் குறைந்த நட்சத்திரங்களுக்கு இரண்டு, மூன்று, நான்கு ஐந்து என வரிசையாக எண்களை அளித்து விட்டனர்.